
	BIRŠTONO SAVIVALDYBĖS  TARYBA

	


SPRENDIMAS
[bookmark: Text19]DĖL BIRŠTONO SAVIVALDYBĖS STUDIJŲ RĖMIMO FONDO NUOSTATŲ PATVIRTINIMO  

[bookmark: Text20]2023  m.   spalio   19  d. Nr.  TSE-221  
Birštonas


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu bei atsižvelgdama į Birštono savivaldybės studijų rėmimo fondo tarybos 2021 m. lapkričio 24 d. posėdžio rekomendacijas, Birštono savivaldybės taryba  n u s p r e n d ž i a:
1. Patvirtinti Birštono savivaldybės studijų rėmimo fondo nuostatus (pridedama).
2. Pripažinti netekusiu galios Birštono savivaldybės tarybos 2022 m. balandžio 21 d. sprendimą Nr. TSE-86 „Dėl Birštono savivaldybės studijų rėmimo fondo nuostatų patvirtinimo.“.      


	  Savivaldybės merė   
	   Nijolė Dirginčienė  





PATVIRTINTA
Birštono savivaldybės tarybos
2023 m. spalio 19 d.
sprendimu Nr. TSE-221

BIRŠTONO SAVIVALDYBĖS STUDIJŲ RĖMIMO FONDO
NUOSTATAI

I. BENDROJI DALIS 

1. Birštono savivaldybės studijų rėmimo fondo nuostatai (toliau tekste – nuostatai) reglamentuoja Birštono savivaldybės studijų rėmimo fondo (toliau tekste – Fondas) tvarkytojo funkcijas, lėšų sudarymą ir vienkartinių stipendijų skyrimą.
2. Fondas steigiamas ir likviduojamas Birštono savivaldybės tarybos sprendimu.
3. Fondo lėšų tvarkytojas – Birštono savivaldybės taryba.
4. Fondas nėra juridinis asmuo. 
5. Fondo tarybą sudaro 5 nariai, kuriais gali būti Birštono savivaldybės tarybos nariai ir Savivaldybės administracijos valstybės tarnautojai. 
6. Fondo tarybos sudėtį tvirtina ir jos pirmininką skiria Birštono savivaldybės taryba.
7. Šiuose nuostatuose vartojamos sąvokos:
7.1. Bazinė socialinė išmoka (toliau – BSI) – nustatyta tvarka Lietuvos Respublikos Vyriausybės patvirtintas išmokos dydis.
[bookmark: _Hlk147322629]7.2. Pareiškėjas – asmuo (studentas, vienas iš studento tėvų, globėjų), pateikęs Birštono savivaldybės studijų rėmimo fondui prašymą skirti studijų stipendiją.
7.3. Studentas – Birštono savivaldybėje gyvenamąją vietą deklaravęs asmuo iki 29 metų amžiaus, kuris pirmą kartą Lietuvos aukštųjų mokyklų pirmoje studijų pakopoje siekia bakalauro kvalifikacinio laipsnio.
[bookmark: _Hlk147397932]7.4. Šeima – sutuoktiniai ir jų vaikai (įvaikiai) iki 18 metų; susituokęs asmuo, su kuriuo teismo sprendimu dėl sutuoktinių gyvenimo skyrium yra likę gyventi jų nepilnamečiai vaikai (įvaikiai), arba vienas iš tėvų ir jo vaikai (įvaikiai) iki 18 metų; neįregistravę santuokos ir bendrą ūkį tvarkantys pilnamečiai ar veiksniais pripažinti nepilnamečiai vyras ir moteris ir jų vaikai (įvaikiai) iki 18 metų. Į bendrai gyvenančių asmenų sudėtį taip pat įskaitomi nesusituokę ir savo vaikų (įvaikių) neauginantys pilnamečiai vaikai (įvaikiai) iki 24 metų, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje (studentai), įskaitant akademinių atostogų dėl ligos ar nėštumo laikotarpį. Į šeimos sudėtį neįskaitomi šie asmenys: privalomosios karinės tarnybos kariai; pensionuose ir kitose įstaigose valstybės išlaikomi asmenys (iš jų vaikai, nuolat ar savaitės darbo dienomis gyvenantys globos institucijose ir nemokamai maitinami); suimti iki teismo; paieškomi policijos; atliekantys bausmę įkalinimo įstaigose; vaikai, kuriems nustatyta globa ar rūpyba.
7.5. Konfidencialumas – asmens įpareigojimas informaciją, laikytina Konfidencialia informacija, naudoti tik atliekant darbo funkcijas, užtikrinti, kad ji netaptų žinoma tokios teisės neturintiems asmenims ir neatskleisti jos tretiesiems asmenims, išskyrus teisės aktų nustatytus atvejus, nenaudoti minėtos konfidencialios informacijos asmeniniams arba trečiųjų šalių interesams tenkinti.

II. FONDO PASKIRTIS
8. Fondas skirtas vienkartinėmis stipendijomis paremti Birštono savivaldybėje gyvenamąją vietą deklaravusius asmenis iki 29 metų amžiaus, kurie pirmą kartą Lietuvos aukštųjų mokyklų pirmoje studijų pakopoje siekia bakalauro kvalifikacinio laipsnio (toliau tekste – Studentai). 

III. FONDO LĖŠOS IR KONTROLĖ
9. Fondo lėšas sudaro:
9.1. savivaldybės biudžeto skiriamos lėšos;
9.2. rėmėjų dovanotos (aukotos) lėšos;
9.3. lėšos, gautos iš privatizavimo sandorių už Birštono savivaldybės tarybai nuosavybės teise priklausančio turto privatizavimą;
9.4. kitos teisėtai gautos lėšos.
10. Fondo lėšų apskaitą tvarko Birštono savivaldybės administracijos Biudžeto ir apskaitos skyrius. Fondas naudojasi Birštono savivaldybės administracijos antspaudu ir sąskaitomis banke.  

IV. FONDO LĖŠŲ NAUDOJIMO KRITERIJAI 
11. Fondo lėšos gali būti skiriamos Studentams:
11.1.  jeigu semestro egzaminų (įskaitų) rezultatų vidurkis ne žemesnis kaip 7 balai (pirmojo kurso studentams vidurkis skaičiuojamas pagal bendrojo lavinimo mokyklos brandos atestato (jo priedo) arba kitos baigtos mokyklos įvertinimus);
11.2.  jeigu pajamos, tenkančios vienam šeimos nariui, per mėnesį neviršija 10 BSI, galiojančių sprendimo dėl paramos skyrimo priėmimo dieną.
12. Nepanaudotos Fondo lėšos gali būti skiriamos Birštono gimnazijoje besimokantiems, Birštono savivaldybėje gyvenamąją vietą deklaravusiems 9–12 kl. gimnazistams, kurių metinis įvertinimo vidurkis yra 10 balų.

V. FONDO PARAMOS BŪDAI 
13. Studentai prašymus stipendijoms gauti gali teikti 1 kartą per metus.
14. Studentams, pateikusiems prašymus Jaunimo reikalų koordinatoriui, atitinkantiems šių nuostatų reikalavimus, gali būti skiriama iki 700 eurų stipendija; visiškiems našlaičiams, asmenims, garsinantiems Birštono vardą, Studentams, turintiems negalią –  iki 1 000 eurų. 
15. Skirta vienkartinė stipendija pervedama Pareiškėjui į jo asmeninę atsiskaitomąją sąskaitą. 

VI. PRAŠYMŲ FONDO PARAMAI GAUTI PATEIKIMO TVARKA
16. Kvietimus teikti prašymus Studijų rėmimo fondui stipendijoms gauti skelbia Jaunimo reikalų koordinatorius arba, tokiam specialistui nesant, Savivaldybės administracijos direktoriaus paskirtas Administracijos darbuotojas:
16.1. pirmam semestrui – nuo spalio 1 d. iki spalio 31 d.;
16.2. antram semestrui – nuo kovo 1 d. iki kovo 31 d.
17. Studentas (tėvai (globėjai)) iki nustatytos datos pateikia šiuos dokumentus:
17.1. nustatytos formos prašymą (priedas);
17.2. asmens dokumentą ir jo kopiją; 
17.3. fakulteto dekanato patvirtintą pažymą apie paskutinio semestro pažangumą (pažymių vidurkį), o pirmojo kurso studentams – bendrojo lavinimo mokyklos brandos atestato ir jo priedo kopijas ir fakulteto dekanato patvirtintą pažymą apie studijas; 
17.4. pažymas apie šeimos pajamas, gautas už 3 paskutinius mėnesius (pavasario semestras – gruodis, sausis, vasaris; rudens semestras – liepa, rugpjūtis, rugsėjis) (į šeimos pajamas studentų laikinų, sezoninių darbų darbo užmokestis neįskaičiuojamas):
17.4.1. darbo užmokestį;
17.4.2. pensijas;
17.4.3. stipendijas;
17.4.4. gaunamą išlaikymą; 
17.4.5. bedarbiams pažymą Užimtumo tarnybos, jei tėvai (globėjai) bedarbiai;
17.5. pažymą apie šeimos sudėtį;
17.6. neįgalumą patvirtinantį dokumentą;
18. Fondo taryba turi teisę reikalauti pateikti papildomus dokumentus.
19. Dokumentai pateikiami el. paštu: jaunimas@birstonas.lt (pdf formatu viename sujungtame dokumente) arba tiesiogiai Birštono savivaldybės administracijos jaunimo reikalų koordinatoriui, adresu: Jaunimo g. 2, Birštonas, 309 kab., tel. Nr. + 370 659 009 22.
20. Savivaldybės administracijos Jaunimo reikalų koordinatorius arba, tokiam specialistui nesant, Savivaldybės administracijos direktoriaus paskirtas Administracijos darbuotojas:
20.1. priima prašymus, patikrina gautus dokumentus, juos tvarko ir saugo teisės aktų nustatyta tvarka;
20.2. ne vėliau kaip per 5 (penkias) darbo dienas nuo termino, nurodyto 14 punkte, pabaigos apskaičiuoja pajamas, tenkančias vienam šeimos nariui per mėnesį ir pateikia informaciją Fondo tarybai;
20.3. pagal prašyme pateiktą informaciją, patikrina duomenis apie studentus, garsinančius Birštono vardą. 
21. Dokumentai saugomi Lietuvos Respublikos dokumentų ir archyvų įstatymo nustatyta tvarka.
VII. FONDO TARYBOS DARBO TVARKA  
22. Fondo tarybos pirmininkas, gavęs pateiktus dokumentus ir apskaičiuotas pajamas, tenkančias vienam šeimos nariui per mėnesį, ne vėliau kaip per 10 (dešimt) darbo dienų sušaukia Fondo tarybos narių posėdį. 
23. Fondo tarybos posėdis yra teisėtas, jeigu jame dalyvauja daugiau kaip pusė jos narių.
24. Fondo tarybos posėdžio pirmininkas apie šaukiamą posėdį nariams praneša el. paštu ne vėliau kaip prieš 3 (tris) dienas.
25. Fondo tarybos nariai, negalintys dalyvauti posėdyje ir susipažinę su pateiktais dokumentais, gali savo nuomonę posėdyje svarstomais klausimais pareikšti raštu.
26. Fondo tarybos posėdžiai gali būti organizuojami nuotoliniu, gyvu ar mišriu būdu.
27. Fondo tarybos nariai laikosi skaidrumo, nešališkumo, teisingumo, sąžiningumo bei konfidencialumo principų.
28. Fondo taryba užtikrina asmens pateiktų duomenų konfidencialumą ir asmens duomenų apsaugą teisės aktų nustatyta tvarka.
29. Fondo tarybos nariai turi teisę susipažinti su Fondo tarybos posėdyje, kuriame jie nedalyvavo, svarstyta medžiaga, priimtais sprendimais.
30. Fondo tarybos sprendimai priimami balsų dauguma, o balsams pasiskirsčius po lygiai, lemia pirmininkaujančiojo balsas. 
31. Fondo tarybos posėdžio sprendimai dėl vienkartinių stipendijų įforminami  protokolu, kurį per 3 (tris) darbo dienas po posėdžio surašo Jaunimo reikalų koordinatorius. Protokolą pasirašo posėdžio pirmininkas ir sekretorius.
32. Fondo tarybos pirmininkas į posėdžius su patariamojo balso teise gali kviesti Birštono savivaldybės administracijos darbuotojus, Birštono savivaldybės tarybos narius.
33. Fondo tarybos posėdyje, nariams leidus, gali dalyvauti pretendentas paramai gauti. 
34. Fondo nuostatus, veiklą ir dokumentus Jaunimo reikalų koordinatorius viešina Savivaldybės tinklalapyje www.birstonas.lt. 
35. Fondo tarybos pirmininkas kartą per metus atsiskaito Savivaldybės tarybai už Fondo veiklą, taip pat, pasibaigus metams, teikia ataskaitą apie savivaldybės biudžeto lėšų panaudojimą. 

VIII. FONDO LĖŠŲ SKYRIMO TVARKA
36. Fondo taryba, apsvarsčiusi gautus prašymus ir dokumentus bei Jaunimo reikalų koordinatoriaus pateiktą informaciją, priima sprendimą dėl paramos skyrimo. Sprendimas priimamas ne vėliau kaip per mėnesį nuo šių nuostatų 14 punkte numatyto Fondo tarybos nustatyto prašymų ir dokumentų priėmimo laikotarpio pabaigos.
37. Stipendijos dydis Studentui skiriamas atsižvelgiant į paskutinio studijų semestro ar vidurinio išsilavinimo pažangumo vidurkį:
37.1. nuo 7 iki 7,9 balo – 300 Eur;
37.2. nuo 8 iki 8,9 balo – 500 Eur;
37.3. nuo 9 iki 10 balo – 700 Eur;
38. Visiškiems našlaičiams, asmenims, garsinantiems Birštono vardą, Studentams, turintiems negalią, skyrus stipendiją, atsižvelgiant į mokymosi vidurkį, skiriama papildoma parama:
38.1. nuo 7 iki 7,9 balo – 100 Eur;
38.2. nuo 8 iki 8,9 balo – 200 Eur;
38.3. nuo 9 iki 10 balo – 300 Eur.
39. Stipendijoms skirtos lėšos gali būti proporcingai mažinamos, atsižvelgiant į gautų prašymų skaičių ir turimas Fondo lėšas.
40. Stipendijos skiriamos Savivaldybės administracijos direktoriaus įsakymu, kurį parengia Jaunimo reikalų koordinatorius, vadovaudamasis Fondo tarybos sprendimu.
41. Per 10 (dešimt) darbo dienų nuo Savivaldybės administracijos direktoriaus įsakymo, Jaunimo reikalų koordinatorius parengia Pareiškėjams informacinius laiškus apie Fondo tarybos priimtus sprendimus dėl paramos skyrimo ir išsiunčia Pareiškėjų prašymuose nurodytais el. pašto adresais.
42. Stipendija teikiama vienkartine išmoka, pinigus pervedant į paramos gavėjo nurodytą atsiskaitomąją sąskaitą banke ar kitoje Lietuvos Respublikos kredito įstaigoje per vieną mėnesį nuo Administracijos direktoriaus įsakymo.
43. Pareiškėjas, pateikęs tikrovės neatitinkančius dokumentus, suteiktą paramą grąžina į fondą. Pareiškėjui nesutikus grąžinti gautos paramos, ginčai sprendžiami teisės aktų nustatyta tvarka. Pareiškėjas ateityje netenka teisės į fondo paramą.

IX. FONDO LIKVIDAVIMAS
44. Fondą likviduoja Birštono savivaldybės taryba.
45. Likvidavus Fondą, likusios lėšos paskirstomos Birštono savivaldybės tarybos  sprendimu.

X. BAIGIAMOSIOS NUOSTATOS
46. Fondo lėšas be Birštono savivaldybės tarybos sprendimo naudoti šiuose nuostatuose nenumatytiems tikslams draudžiama.
47. Fondo nuostatus keisti ir papildyti gali Birštono savivaldybės taryba.
48. Fondo lėšų kontrolę vykdo Savivaldybės kontrolės ir audito tarnyba.
____________________________


Birštono savivaldybės studijų rėmimo fondo nuostatų
                                                                                           Priedas 

______________________________________________________________
(pareiškėjo vardas, pavardė, asmens kodas)
                           _______________________________________________________________
(deklaruota gyvenamoji vieta, tel. Nr.)
Birštono savivaldybės
Studijų rėmimo fondo tarybai
[bookmark: part_9b31006021d04023afecf319c35b3d9b]PRAŠYMAS DĖL STUDIJŲ RĖMIMO
____________________
(data)
Birštonas

Prašau skirti vienkartinę stipendiją mano studijoms 20___- 20___ mokslo metų pavasario / rudens semestrui. Studijuoju:
	Mokymo įstaigos pavadinimas
	

	Fakulteto pavadinimas, specialybė
	

	Kursas
	



	Pridedamų dokumentų sąrašas:
	1.
	Pažyma (originalas) apie mokymąsi aukštojoje mokykloje.

	2.
	Pažyma (originalas) apie paskutinio semestro pažangumą arba vidurinio išsilavinimo įvertinimas.

	3.
	Asmens dokumento kopija.

	4.
	Pažymos apie šeimos pajamas (vnt.).

	5.
	

	6.
	



	Banko pavadinimas
	

	Banko sąskaitos numeris
	



Tvirtinu, kad visi duomenys, pateikti prašyme ir prie jo pridedamuose dokumentuose, yra tikri ir teisingi. Esu įspėtas (-a), kad pateikus tikrovės neatitinkančius duomenis, gautas lėšas privalu grąžinti į fondą.
Pasirašydamas šį prašymą, sutinku, jog Birštono savivaldybės administracija, juridinio asmens kodas 188750166, Jaunimo g. 2, Birštonas, tel. (8 319) 65 555, veikdama kaip duomenų valdytojas, tvarkytų mano asmens duomenis, vadovaujantis BDAR 6 straipsnio 1 dalies c ir e punktais: tvarkyti duomenis būtina, kad būtų įvykdyta duomenų valdytojui taikoma teisinė prievolė ir siekiant atlikti užduotį, vykdant duomenų valdytojui pavestas viešosios valdžios funkcijas. Asmens duomenų tvarkymo tikslas – įvertinti, ar asmuo, kuris kreipiasi dėl paramos, turi teisę į paramą, taip pat administruoti paramą. Dokumentai saugomi ir tvarkomi Savivaldybės administracijoje Lietuvos vyriausiojo archyvaro nustatyta tvarka. Duomenų subjektų teisės įgyvendinamos 
2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Savivaldybės administracijos, į kurią kreipiamasi, nustatyta tvarka.
Daugiau informacijos apie asmens duomenų apsaugą galima rasti interneto svetainės www.birstonas.lt  srityje „Asmens duomenų apsauga“.

____________________________		                 ____________________
                                   (Vardas, pavardė)                                                                   (Parašas)

